Diari Oficial de la Generalitat Valenciana


Sumari del DOGV 2296, del 24-06-1994 (1994/831785)

ORDRE de 10 de juny de 1994, de la Conselleria de Cultura, per la qual es convoquen ajudes per a programes d'activitats culturals.
----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/10/(1)/dof/vci/html**

### Dades del document

Número de DOGV
:   2296

Data del DOGV
:   24-06-1994

Secció del DOGV
:   DISPOSICIONS GENERALS

Número del document
:   1994/831785


Data del document
:   10-06-1994

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 10 de juny de 1994, de la consellera de Cultura, per la qual es convoquen ajudes per a programes d'activitats culturals. [94/4310]  
La Generalitat Valenciana, segons estableix l'article 31. 4 de l'Estatut d'Autonomia, té competència exclusiva en matèria de cultura, i un dels seus principals objectius és millorar qualitativament i quantitativament determinades activitats culturals a la Comunitat Valenciana, incrementar, des de la seua actuació institucional, l'oferta d'aquestes activitats, impulsar-ne la descentralització, desenvolupar les entitats que les fan possibles i estimular les accions que impliquen cooperació i projecció en els programes de la Conselleria de Cultura.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Es convoca la concessió d'ajudes destinades a sufragar programes d'activitats culturals durant 1994, i s'aproven les bases per les quals es regeix aquesta convocatòria, incloses com a annex I en aquesta ordre.  
Segon  
Les ajudes a què es refereix l'apartat anterior contribuiran al finançament de les despeses ocasionades en la realització de les activitats esmentades.  
Tercer  
L'import màxim global de les ajudes no podrà excedir els trenta-dos milions de pessetes, que es finançaran a càrrec dels crèdits de la línia 404/000/94 del programa 451. 10, Direcció i Serveis Generals, del Pressupost de 1994 de la Conselleria de Cultura.  
DISPOSICIONS FINALS  
Primera  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Segona  
Contra aquesta ordre, que posa fi a la via administrativa, podrà presentar-se recurs contenciós administratiu en el termini de tres mesos comptadors des del dia de la publicació en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, comunicant-ho prèviament a aquest òrgan, de conformitat amb el que disposen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 10 de juny de 1994  
La consellera de Cultura,  
PILAR PEDRAZA MARTÍNEZ  
ANNEX I  
Bases de la convocatòria per a l'adjudicació d'ajudes per a programes d'activitats culturals.  
Primera  
Podran sol·licitar aquestes ajudes totes les persones físiques o jurídiques, tant públiques com privades, que realitzen qualsevol tipus de programes d'activitats culturals durant l'any 1994 que continguen competències pròpies d'aquesta conselleria.  
Segona  
Queden excloses d'aquesta convocatòria:  
a) Aquells programes amb un contingut clarament previst en les restants convocatòries d'ajudes d'aquesta conselleria o dels ens públics adscrits a aquesta per a 1994.   
b) Els programes d'activitats culturals copatrocinats per la Conselleria de Cultura o algun dels seus ens públics.  
Tercera  
1. Aquests programes o projectes es finançaran amb els crèdits que a aquest efecte figuren en els pressupostos de la Generalitat Valenciana. L'aportació de la Conselleria de Cultura en el finançament de cada petició que en resulte beneficiària no podrà excedir el cost total de l'activitat objecte de l'ajuda.  
2. En el cas de concurrència d'altres ajudes o subvencions concedides per altres administracions o ens públics o privats, l'import de l'ajuda no podrà excedir la quantitat que sumada a les altres ajudes o subvencions concurrents, siga igual al cost de l'activitat a realitzar.  
Quarta  
El termini de presentació de sol·licituds serà fins al dia 15 de juliol.  
Les sol·licituds, el model de les quals figura en l'annex II, hauran d'adjuntar els documents següents:  
1. Fotocòpia del DNI del peticionari, o del representant autoritzat en el cas de persones jurídiques.  
2. En el cas de persones jurídiques:  
a) Certificat o fotocòpia compulsada de l'acord adoptat per l'òrgan de govern corresponent en què s'aprove la sol·licitud d'aquesta subvenció i es faculte el representant per a subscriure la petició  
b) Fotocòpia compulsada del document públic que acredite l'existència de l'entitat.  
3. Fotocòpia del NIF o del CIF i les dades bancàries per a poder rebre la subvenció.  
4. Projecte detallat de cada una de les activitats programades o realitzades durant 1994, amb els objectius i la data i el lloc de la realització.  
5. Pressupost detallat de l'activitat o activitats.  
6. Relació d'ajudes concedides respecte de les activitats sobre les quals se sol·licita subvenció a través d'aquesta ordre.  
7. Memòria resum de les dues últimes edicions de l'activitat, si escau.  
8. Declaració del compliment de les obligacions tributàries i davant de la Seguretat Social.  
La sol·licitud i la documentació indicada en aquesta base hauran de presentar-se en el Registre General de la Conselleria de Cultura, en les direccions territorials de Cultura, en els centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena  
1. Es valoraran preferentment els aspectes següents:  
a) L'impacte sociocultural i la projecció pública de l'activitat.  
b) La continuïtat de la programació cultural al llarg de tot l'any per part del sol·licitant de la subvenció.  
c) El reforçament i/o la complementarietat respecte de les accions i dels programes de la conselleria.  
d) L'amplitud de l'audiència a què es dirigeix i que pot accedir-hi.  
e) La utilització del valencià o el foment del seu ús.  
f) La valoració dels resultats dels programes en exercicis anteriors.  
2. L'import de l'ajuda estarà en funció del pressupost presentat i dels aspectes preferents establerts en el punt anterior.  
Sisena  
1. La selecció prèvia de les sol·licituds la realitzarà una comissió avaluadora presidida pel secretari general de la Conselleria de Cultura o persona en qui delegue, i integrada per un cap de servei de cada direcció general de la Conselleria, nomenat pel seu director general, els directors territorials i un representant del Gabinet de la Consellera.  
2. Tenint com a base l'informe de la Comissió Tècnica, el secretari general de la conselleria elevarà una proposta a la consellera de Cultura, que dictarà la resolució de concessió de les ajudes objecte d'aquesta convocatòria.  
3. El termini màxim per a dictar-hi resolució serà de tres mesos, comptadors des del dia de l'acabament del termini per a presentar sol·licituds. Transcorregut aquest termini sense que s'haja dictat cap resolució es consideraran desestimades les ajudes sol·licitades.  
Setena  
Són obligacions dels beneficiaris:  
a) Realitzar l'activitat d'acord amb el programa o projecte presentat.  
b) Acreditar documentalment la realització de l'activitat i el compliment dels requisits que determinen la concessió o utilització de l'ajuda.  
c) Sotmetre's a les actuacions del control financer que corresponen a la Intervenció General.  
d) Comunicar a la Conselleria de Cultura l'obtenció d'altres subvencions o ajudes per a la mateixa finalitat, procedents de qualsevol altra administració o ens públic o privat.  
e) Acreditar, abans de cobrar, i de la forma que estableix l'Ordre de 7 de gener de 1991, del conseller d'Economia i Hisenda, que es troben al corrent de les seues obligacions tributàries i davant de la Seguretat Social.  
f) Fer constar en la publicitat de les activitats (programes, cartells anunciadors, tascons publicitaris en ràdio i TV, fullets, fotografies, etc.) i en qualsevol documentació gràfica o escrita el patrocini de la Conselleria de Cultura.  
Vuitena  
1. Qualsevol alteració o incompliment de les condicions tingudes en compte per a la concessió de les ajudes, i en tot cas l'obtenció concurrent de subvencions o ajudes d'altres administracions o ens públics o privats, podrà donar lloc a la modificació o revocació de la resolució de concessió i al reintegrament de les quantitats percebudes.  
Novena  
1. El pagament de les ajudes establertes en aquesta ordre es farà d'acord amb el que estableixen el Decret Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a 1994.   
2. Per a poder efectuar el pagament, els beneficiaris hauran de presentar abans del 15 de novembre de 1994 la documentació següent:  
- Original o fotocòpia compulsada pel funcionari habilitat a aquest efecte de les factures o dels justificants de les activitats realitzades l'any 1994, la quantitat total de les quals siga igual o superior al pressupost presentat i a l'ajuda concedida.  
- Memòria quantificada de les activitats realitzades.  
- Justificants del compliment d'obligacions tributàries i davant de la Seguretat Social, d'acord amb l'Ordre de 7 de gener de 1991, de la Conselleria d'Economia i Hisenda (DOGV núm 1477 de 05.02.91).  
- En el cas d'activitats que s'hagen de realitzar des de la data esmentada fins a la fi de 1994, hauran de justificar-se, com a màxim, quinze dies després de finalitzada l'activitat, amb la documentació indicada anteriorment.  
3. Una vegada conclòs el termini sense de s'haja presentat aquesta documentació, l'ajuda quedarà sense efecte i s'arxivarà l'expedient.  
ANNEX II  
Model d'instància per a sol·licitar l'ajuda  
..., amb DNI ..., en qualitat de ... de l'entitat denominada ..., amb el CIF o NIF ..., ubicada a ..., CP ..., al carrer ..., núm. ..., telèfon ...  
EXPOSE:  
Que havent elaborat el programa cultural denominat ..., amb un pressupost total de ... PTA, desitge optar a una de les ajudes previstes en l'Ordre de ... de ... de 1994, de la consellera de Cultura, per la qual es convoquen ajudes per a programes d'activitats culturals; i a aquest efecte adjunte la documentació següent:  
- Certificat o fotocòpia compulsada de l'acord adoptat per l'òrgan de govern corresponent en què s'aprova la sol·licitud d'aquesta subvenció i es faculta el representant per a subscriure la petició.  
- Fotocòpia compulsada del document públic que acredita l'existència de l'entitat.  
- Fotocòpia del CIF o NIF del sol·licitant.  
- Fotocòpia del DNI del firmant de la sol·licitud.  
- Projecte detallat per al qual se sol·licita l'ajuda.  
- Pressupost detallat de l'activitat.  
- Memòria resum de les dues últimes edicions de l'activitat.  
- Relació d'ens a què també s'ha sol·licitat una ajuda, indicant-hi si aquesta ha sigut concedida i la quantitat, o si encara no s'hi ha dictat resolució.  
- Declaració del compliment de les obligacions tributàries i amb la Seguretat Social.  
Si obtingués l'ajuda, la quantitat hauria de ser ingressada en l'entitat bancària ..., amb codi ..., en la sucursal ubicada a ..., al carrer ..., núm. ..., amb el codi ..., al número de compte ..., a nom de ...  
SOL.LICITE:  
Que em siga concedida l'ajuda sol·licitada, i em compromet a complir els requisits i les obligacions previstes en les bases d'aquesta convocatòria.  
..., a ... de ... de 1994  
Signat:  
CONSELLERIA DE CULTURA. VALÈNCIA


Còpia Permalink ELI